**SAJTÓKÖZLEMÉNY**

**Kiadja: Kesztölc Község Önkormányzata**

**Dátum: 2023. 10.18.**

**A Magyar Falu program keretében megújul a kesztölci Községi Klub**

**Kesztölc Község Önkormányzata „*Községi Klub felújítása, korszerűsítése Kesztölcön”* címmel a Magyar Falu Program keretében pályázatot nyújtott be, amelyet a Magyar Államkincstár támogatásra érdemesnek talált.**

**Pályázatunk célja, hogy a Kesztölci Önkormányzat tulajdonában lévő Községi Klubot felújítsuk, fűtési/energetikai rendszerét korszerűsítsük, ezáltal méltó környezetet és körülményeket teremthessünk a helyi közösség összetartását és a kultúra fejlődését szolgáló programok megvalósításának.**

A Klub elavult külső fémszerkezetű nyílászárói helyett új, műanyag nyílászárók kerülnek beépítésre. Az épület belső burkolási munkái; a padló és a falburkolat felújításra kerülnek, a mennyezeti műanyag lambériák helyett gipszkarton mennyezet kerül felszerelésre. Az épület energetikai korszerűsítése is megtörténik, az öntöttvas radiátorok és a régi kazán helyett korszerű kondenzációs gázkazán és új radiátorok kerülnek beszerzésre, felszerelésre. A fűtés költségeinek csökkentését külső szigetelés kialakításával érjük el. A belső nyílászárók is cserére kerülnek, továbbá a vizesblokkok is teljesen megújulnak.

Bízunk abban, hogy a Községi Klub felújításával és korszerűsítésével fenntarthatóbb, minőségi közösségi életteret tudunk biztosítani a kesztölcieknek, és a településre látogató vendégeinknek.

A felújítás és korszerűsítés a Magyar Falu Program keretében valósul meg.

Kedvezményezett: Kesztölc Község Önkormányzata

Pályázati felhívás címe: Önkormányzati tulajdonban lévő ingatlanok fejlesztése 2021.

Pályázatcím: Községi klub felújítása, korszerűsítése Kesztölcön

Támogatás összege: 24.999.979Ft

További információ: Farkas Krisztina, polgármester

Elérhetőség: +36/30-944-2225, e-mail: polgarmester@kesztolc.hu